شاه محمود مياخېل

شاه محمود مياخېل (د ۱۹۵۸ کال د ۵مې پر لومړۍ نېټې) د کونړ ولايت کې زېږېدلی يو افغان سياستوال او سياسي ليکوال دی.

نوموړی د طالبانو لخوا د حکومت تر نسکورېدو مخکې په قطر کې د افغانستان سفیر وو.   د اسلامي جمهوري دولت په دوران کې هغه یو له ډېرو با نفوذه سیاستوالو څخه شمېرل کېده.  همداراز نوموړی اوس هم یو فعاله څېره ده چې د ټولنيزو شبکو له لارې خپلې ليکنې او افکار شريکوي.

 ژوند 
مياخېل په سياسي علومو کې ماسټري او د EMBA سند لري. هغه په ستانفورډ پوهنتون کې د ډیموکراسۍ، پراختیا او د قانون د حاکمیت په اړه د «پیلوشيپ»  او د هارورډ کینیډي ښوونځي حکومت کې د مشرتابه پروګرامونه هم بشپړ کړې دي. مياخېل له نادولتي موسسو، USIP او ملګرو ملتونو سره کار کړی دی. هغه په 80 لسیزه کې د امریکا غږ لپاره د خبریال په توګه کار کاوه. مياخېل په پښتو ژبه ګڼ کتابونه چاپ کړي او ګڼ شمېر مقالې يې په بېلابېلو نړيوالو رسنيو کې خپرې شوې دي.

 سياسي څېره 
له ۲۰۰۵ څخه تر ۲۰۰۹ پورې نوموړی په افغانستان کې د ملګرو ملتونو د مرستندویه ماموریت (یوناما) د حکومتدارۍ د څانګې مشر وو.

مياخېل په لومړي ځل د ۲۰۰۳ څخه تر ۲۰۰۵ پورې د کورنيو چارو وزارت د مرستيال په توګه شهرت پيدا کړ   د ۲۰۰۹ څخه تر ۲۰۱۹ کال پورې هغه د متحده ایالاتو د سولې انسټیټیوټ کې د هیواد رییس په توګه دنده ترسره کړې. هغه د افغانستان د پخواني ولسمشر اشرف غني د باور  له لارې چې هغه یې د ننګرهار د والي په توګه وټاکه، په ځانګړې توګه د خلکو په منځ کې یې لوړ شخصیت او   شهرت ترلاسه کړ.  

همدارنګه په ننګرهار کې د خپلې دندې په اوږدو کې په تاریخ کې د لومړي والي په توګه بریالی شو  چې د بهرنیو اسعارو پر کارولو يې بنديز ولګاوه. نوموړي په ننګرهار کې د پاکستانۍ کلدارو پر کارېدنې وروسته له هغه بنديز ولګاوه چې له څلورو لسيزو راهيسې په سيمه ييز بازار کې د افغانيو په توګه کارول کېدې.  د ۲۰۱۹ کال د ډيسمبر مياشتې راهیسې د افغانيو پرځای د بهرنیو اسعارو پر کارولو بشپړ بنديز ولګېده.  د ننګرهار د والي په توګه د ده په دوره کې داعش له ماتې سره مخ شو او ننګرهار یو خوندي ولایت شو. د افغانستان د احصایو له مخې هغه مهال د ننګرهار ولایت تر بل هر وخت ډېر خوندي او امنيت لرونکی ولايت وو.   د خپلې خوښې  استعفا وروسته د دفاع وزارت د مرستیال په توګه وټاکل شو.  د دفاع وزیر اسدالله خالد د اوږدې ناروغۍ له امله  شاه محمود میاخېل د دفاع وزارت سرپرست شو. هغه د ۲۰۲۱ کال د مارچ له ۱۱ څخه تر ۲۵مې پورې دنده ترسره کړه او د داخلي ستونزو له امله یې استعفا ورکړه.  ټاکل شوې وه چې مياخېل د طالبانو د سولې په خبرو کې د ګډون لپاره قطر ته د سفير په توګه هم واستول شي.

 شخصي ژوند 
مياخېل واده کړی اوه اولادونه (۴ هلکان او درې نجونې) لري. د هغه ټول ماشومان په امریکا کې اوسېږي. میاخېل د فیسبوک په څېر په ټولنیزو رسنیو کې هره ورځ له خلکو او منتقدینو سره د اړیکو او له فساد سره د مبارزې په برخه کې مشهور دی.  هغه د بشري حقونو او په ځانګړې توګه د ښځو د حقونو مدافع وو   او د افغان طالبانو د اوسني حکومت مخالف دی.  همداراز نوموړی د طالبانو لخوا په څو بریدونو کې ژوندی پاتې شوی دی. 

 سرچينې 

وېشنيزه:1958 زېږېدنې